Nochem Zmorgä im Lighthouse simmer mit em Auto losgfahrä und hend d'Ruth und dä Peter in Portpatrick abgladä und sin wiiter as Mull of Galloway. Das isch dä südlichscht Punkt vo Schottland. Mir hend nochli umänand glueget und sind no uf dä Lüchtturm ufägstiegä 134 Stägä- und Leitärä-Tritt. Isch beiidruckend gsi,  d'Wiiti wommer gseh hend.    Aschlüüssend simmer uf Portpatrick hend no öppis gässä, wo d'Ruth aglüte hett, dass sie gar kein Bus id Nöchi vo üsem Lighthouse hend. So simmer denn uf Stranraer gfahrä und hend denn es zweit Mol Taxi gspielt für dä Tag  .    Hüt hememer no di letscht Nacht i dä Lighthouse Suite bevor mer denn wieder Richtig Edinburgh fahret...